หนูมีอะไรกับแฟนหลังจากประจำเดือนหมด4วันหลังจากนั้น2วันต่อมาหนูมีประจำเดือนอีกครั้ง ทั้งที่แฟนหนูก็ป้องกันอย่างดีอยากทราบว่ามีผลอะไรไหมคะ
สวัสดีค่ะ การมีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่เล่ามา ยังไม่สามารถระบุสาเหตุได้นะคะหากมีการขาดประจำเดือนในรอบต่อไป แนะนำให้ทดสอบการตั้งครรภ์ดูนะคะระหว่างนี้ให้รอดูอาการก่อนได้ค่ะ แต่หากมีเลือดออกผิดปกติต่อเนื่องหลายเดือน แนะนำไปพบแพทย์เพื่อตรวจดูอาการนะคะ